Diari Oficial de la Generalitat Valenciana


Sumari del DOGV 2915, del 24-01-1997 (1997/842292)

ACORD de 10 de desembre de 1996, de la Comissió Territorial d'Urbanisme de Castelló, relatiu a la modificació del projecte de delimitació de sòl urbà al carrer Heroïna, de Castellfort.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/842292


Data del document
:   10-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 10 de desembre de 1996, de la Comissió Territorial d'Urbanisme de Castelló, relatiu a la modificació del projecte de delimitació de sòl urbà al carrer Heroïna, de Castellfort.  
La Comissió Territorial d'Urbanisme de Castelló, en sessió celebrada el 10 de desembre de 1996, va adoptar el següent acord:  
"Vist l'expedient que es tramita relatiu a la modificació del projecte de delimitació de sòl urbà al carrer Heroïna de Castellfort i, d'acord amb els següents,  
Antecedents de fet  
Primer. L'Ajuntament de Castellfort, en sessió del ple de 25 d'abril de 1996, va acordar exposar al públic la modificació, la qual cosa es va dur a terme mitjançant anuncis en el Diari Oficial de la Generalitat Valenciana número 2.795, de 19 de juliol de 1996; en el Butlletí Oficial de la Província de Castelló, número 58, d'11 de maig de 1996 i en el periòdic Mediterráneo de Castelló, de 18 de juliol de 1996. Durant el termini d'un mes que va durar tal exposició pública, no es va formular cap reclamació i el ple de l'Ajuntament, en sessió de 12 de novembre de 1996, va aprovar provisionalment la modificació.  
Rebuda la documentació en el Servei Territorial d'Urbanisme de Castelló, per a aprovació definitiva de la modificació, mitjançant escrit de 25 de novembre de 1996, es requereix a l'Ajuntament de Castellfort perquè:  
- Aclaresca formalment la proposta formulada i expresse si l'illa de cases el perímetre de la qual es regularitza té oberts espais per a llums o vistes i accessos que recaiguen als terrenys que en el vigent projecte de delimitació del sòl urbà són via pública i que es pretenen incorporar a l'illa de cases.  
- Identifique sense dubte i de forma gràfica que l'espai existent entre l'illa de cases a què es refereix l'apartat anterior i la carretera, no serà edificable sinó espai lliure.  
La documentació municipal que resol ambdues qüestions consisteix en comunicació de l'alcaldia de Castellfort, de 26 de novembre de 1996, expressiva de què els terrenys que són via pública i ara s'incorporen a l'illa de cases, pertanyen a les cases existents en tal illa, i s'uneixen aquests terrenys a les edificacions i formen un únic solar.  
A tal escrit s'acompanyen plans en què s'identifica com a espai lliure el terreny abans inclòs en illa edificable situada entre el carrer Heroïna i la carretera.  
Segon. El projecte consta de memòria d'antecedents, justificació de la modificació i plans d'informació i ordenació.  
Tercer. La modificació proposada afecta al sòl urbà i té un doble abast, a saber:  
1. Per una part es regularitza el perímetre d'una illa edificable existent al carrer Heroïna, de manera que s'amplia aquesta en 184 m2, que es treuen de l'espai destinat actualment a via pública i que passaran a ser sòl d'aprofitament lucratiu, inclòs en la zona de qualificació anomenada àrea de nucli antic, segons el vigent projecte de delimitació del sòl urbà de Castellfort aprovat definitivament el 27 de juny de 1989.  
2. Per altra part, una illa situada als voltants de l'esmentada abans, entre el carrer Heroïna i la carretera, considerada en el vigent projecte de delimitació com a sòl edificable encara que mancat d'ella, es qualifica com a espai lliure, amb una superfície de 336 m2, i genera així una espècie de plaça entre el carrer Heroïna i la carretera.  
Del conjunt d'ambdues operacions resulta un increment del sòl d'ús públic de 152 m2.  
Fonaments de dret  
Primer. La tramitació de la modificació és correcta, d'acord amb el que disposa l'article 38 de la Llei Reguladora de l'Activitat Urbanística (a partir d'ara LRAU).  
Segon. La documentació està completa, d'acord amb el que exigeix l'article 27 de la LRAU i amb l'abast de la modificació.  
Tercer. La disposició transitòria setena de la LRAU estableix que els projectes de delimitació del sòl urbà s'assimilaran als plans generals que regula aquesta llei als efectes de la seua aplicació, desenvolupament i modificació.  
En aquesta modificació, en què es produeix un increment d'aprofitament lucratiu privat com a conseqüència de la regularització del perímetre de l'illa edificable existent en el carrer Heroïna, i s'addiciona a aquesta 184 m2 de sòl ara qualificat com a vial, s'hauran d'observar les exigències derivades de l'article 55.3 de la LRAU, segons el qual tota alteració de l'ordenació establerta per un pla que augmente l'aprofitament lucratiu privat d'algun terreny o desafecte el sòl de la destinació pública, haurà de contemplar les mesures compensatòries necessàries per a mantenir la proporció i qualitat de les dotacions públiques previstes respecte de l'aprofitament.  
En aquest cas es pot entendre complerta aquesta exigència legal pel que fa a l'aprofitament lucratiu privat que pot propiciar la modificació del perímetre de l'illa esmentada, es compensa així amb la creació d'un espai lliure, als voltants d'aquella, de 336 m2.  
Al mateix temps, la modificació es justifica per l'Ajuntament en criteris de racionalitat -ajustament d'alineacions del carrer Heroïna i creació d'una plaça entre aquest i l'actual traçat de la carretera- i interès públic local d'acord amb les necessitats municipals, per això s'entén ajustada al règim d'exercici de les potestats de planejament (art. 2.2 de la LRAU) i, des del punt de vista de l'exercici autonòmic de les facultats per a la seua aprovació definitiva, no s'observen obstacles per a això, fundats en les regles de l'article 40 de la LRAU.  
Quart. Sense perjudici de l'anterior s'ha de significar que contrastada la modificació proposada amb l'avanç del Pla General d'aquest municipi, respecte del qual es va emetre informe previ d'aquesta Conselleria per resolució del director general d'Urbanisme i Ordenació Territorial de 30 de juliol de 1996, s'adverteix que a l'avanç esmentat l'illa que ara es pretén regularitzar en el seu perímetre mitjançant aquesta modificació continua tenint la configuració anterior a la modificació, de manera que, en cas d'aprovar-se aquest Pla General en la forma proposada per l'avanç, l'actual modificació quedaria desvirtuada.  
Cinquè. D'acord amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé, sotmetre la seua proposta a dictamen previ de la Comissió Territorial d'Urbanisme, dictamen que si es refereix a un municipi de menys de 50.000 habitants tindrà directament efectes de resolució executòria.  
En virtut d'això la Comissió Territorial d'Urbanisme, en sessió de 10 de desembre de 1996 acorda: aprovar definitivament la modificació puntual del Projecte de Delimitació del Sòl Urbà de Castellfort.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació. Això sense perjudici d'interposar qualsevol altre recurs que estime oportú."  
Castelló de la Plana, 11 de desembre de 1996.- El secretari de la Comissió Territorial d'Urbanisme: Joaquín Llidó Silvestre.